ปกติจะมีประจำเดือนประมาณ 5 วันค่ะ แล้ววันที่ 6-7 จะมีเป็นรอยเลือดสีค่อนไปทางแดงเข้มๆนิดนึง รอยเลือดที่ออกมาน้อยมากๆค่ะ ใส่เป็นแผ่นอนามัยกันเปื้อน ทีนี้ สงสัยว่า แบบนี้คือเรามีประจำเดือน 5วัน หรือ 7 วันหรอคะ แล้ววันที่ 6-7 หากมีเพศสัมพันธ์แบบสอดใส่และใส่ถุงยาง สามารถทำได้มั้ยคะ และเป็นการผ่าไฟแดงมั้ยคะ รวมถึงมีอันตรายหรือเสี่ยงติดเชื้อมั้ยคะ ปล. และหากมีเพศสัมพันธ์แบบไม่ป้องกัน ในช่วงวันที่ 6-7 มีโอกาสที่จะตั้งครรภ์มั้ยคะ รวมถึงมีอันตรายหรือเสี่ยงติดเชื้อมั้ยคะ ขอบค่ะ
สวัสดีค่ะ งาน,การนับจำนวนวันของการมีประจำเดือนนั้น จะนับจากวันที่มีเลือดสีแดงออกมา ในปริมาณพอสมควร ส่วนในช่วงวันท้ายๆ ของการมีประจำเดือน ที่อาจมีเลือดออกแบบเล็กน้อย มากะปริดกะปรอย ก็จะไม่ได้นำมานับรวม เพราะถือเป็นเลือดที่เกิดจากเยื่อบุโพรงมดลูกที่อาจยังลอกตัวออกมาไม่หมด แล้วหลุดลอกออกมาตามมาทีหลังค่ะดังนั้น หากมีเลือดออกมานาน 5 วัน แล้ววันที่ 6-7 มีเลือดออกมาในปริมาณที่น้อยมาก ก็จะนับว่ามีเลือดประจำเดือนออกมานาน 5 วันค่ะสำหรับการนับระยะปลอดภัยนั้น จะนับจากวันแรกที่มีประจำเดือนมา ซึ่งหากไม่เกิน 7 วัน ก็จะถือว่าอยู่ในระยะปลอดภัยค่ะ ดังนั้น หากจะมีเพศสัมพันธ์ในวันที่ 6-7 ของการมีประจำเดือนมา ก็จะถือว่าอยู่ในระยะปลอดภัย โอกาสในการตั้งครรภ์นั้นมีน้อยมาก อย่างไรก็ตาม ระยะปลอดภัยแบบหลัง 7 วันนี้ จะใช้ได้ในกรณีที่มีระยะห่างระหว่างรอบประจำเดือนมากกว่า 24 วันขึ้นไป หากมีระยะห่างที่น้อยกว่านี้ ก็จะนับระยะปลอดภัยแบบนี้ไม่ได้ค่ะส่วนเรื่องโอกาสการติดเชื้อจากการมีเพศสัมพันธ์นั้น ทั้งโรคติดต่อทางเพศสัมพันธ์ และโรคที่ไม่ได้ติดต่อทางเพศสัมพันธ์ โอกาสที่จะติดเชื้อก็ถือว่ามีน้อย เนื่องจากเป็นช่วงวันหลังๆ ที่เลือดมีปริมาณน้อยมากแล้ว แต่หากเทียบกับช่วงที่ไม่ได้มีเลือดออก โอกาสในการติดเชื้อก็อาจมากกว่าช่วงปกติได้ค่ะ